חוק הדרכונים (תיקון מס' 7), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2573, עמ' 1159, 2016-08-11T00:00:00+03:00
חוק הדרכונים (תיקון מס' 7), התשע"ו–2016 (להלן – החוק) התקבל בכנסת ביום כ"ז בתמוז התשע"ו (2 באוגוסט 2016). החוק קובע כי תקופת תוקפה של תעודת מעבר תהיה, ככלל, חמש שנים במקום שנתיים. כמו כן, החוק מסמיך את שר הפנים להורות על הנפקת תעודת מעבר מסוימת או סוג מסוים של תעודות מעבר, לתקופה קצרה מחמש שנים וכן, להאריך את תוקפה של תעודת המעבר כאמור לתקופות נוספות שלא יעלו במצטבר על חמש שנים. בנוסף נקבע בחוק כי אדם שניתן לו דרכון או תעודת מעבר חייב לנקוט אמצעים סבירים לשם שמירה עליו ולשם מניעת שימוש לרעה בו.